b"\n_START_ARTICLE_\nAlexander Foss\n_START_SECTION_\nKarriere\n_START_PARAGRAPH_\nHan blev student fra Haderslev i 1876 og i 1882 cand.polyt. _NEWLINE_Han var 1876-84 t\xc3\xb8mrerl\xc3\xa6rling, soldat og arbejdede med opvarmningsanl\xc3\xa6g. I 1884 var han leder af bygningen af en kakkelfabrik for Hakkemose Teglv\xc3\xa6rk. _NEWLINE_I 1885 kom han til ingeni\xc3\xb8rfirmaet F.L. Smidth, hvor han i 1887 sammen med Poul Larsen blev medejer, og hvor firmaet samtidigt skiftede navn til F.L. Smidth & Co. Han var i 1892 medstifter af Dansk Ingeni\xc3\xb8rforening, hvor han var formand fra 1904-07. Han var desuden 1903-12 formand for Sammenslutningen af Arbejdsgivere inden for Dansk Jernindustri og 1911-21 formand for Industrir\xc3\xa5det. _NEWLINE_Han var 1915-18 medlem af Folketinget og 1918-20 medlem af Landstinget. Han var Kommand\xc3\xb8r af 2. grad af Dannebrogordenen og Dannebrogsmand._NEWLINE_Foss blev \xc3\xa6resmedlem af Dansk Ingeni\xc3\xb8rforening 1922. Han grundlagde Alex. Foss' Industrifond._NEWLINE_Et mindesm\xc3\xa6rke over ham st\xc3\xa5r i form af Johannes Bjergs heroiske statue Den unge Industri ved Industriens Hus. Han er ogs\xc3\xa5 gengivet p\xc3\xa5 maleriet Industriens M\xc3\xa6nd._NEWLINE_Ligesom sin F.L. Smidth-kollega Poul Larsen var Foss ejer af store skovomr\xc3\xa5der n\xc3\xa6r Silkeborg, herunder herreg\xc3\xa5rden L\xc3\xb8venholt og skovgodset H\xc3\xb8vildg\xc3\xa5rd (1908), som blev tegnet af Gotfred Tvede. I 1917 lod han desuden Tvede opf\xc3\xb8re en byvilla i Valby og 1920 ombygge L\xc3\xb8venholt._NEWLINE_Foss er begravet p\xc3\xa5 Vestre Kirkeg\xc3\xa5rd."